Държавен вестник, бр. 68, 2011 г., стр. 11

БРОЙ  68	
Д Ъ Р Ж А В Е Н  В Е С Т Н И К 	
СТР.  11  
въздухоплавателното средство на другата 
договаряща страна при неговото пристигане 
или заминаване, както и да инспектират ре­
довността на свидетелствата и другите доку­
менти, предвидени в конвенцията.
Член 16
Търговски дейности
Всяка договаряща страна в съответствие 
с нейното законодателство за влизане, пре­
биваване и работа разрешава на назначения 
въздушен превозвач на другата договаряща 
страна да довежда и поддържа на нейна те­
ритория технически, търговски и администра­
тивен персонал, необходим за обезпечаване 
на търговските дейности, свързани с предос­
тавянето на услугите при експлоатацията на 
договорените линии.
Член 17
Наземно обслужване
В съответствие със законите и наредбите 
на всяка договаряща страна, включително, 
когато става въпрос за Република България, 
законодателството на Европейската общност, 
всеки назначен въздушен превозвач има на 
територията на другата договаряща страна 
правото да извършва свое собствено наземно 
обслужване („самообслужване“) или, по негов 
избор, правото да избира измежду конкурира­
щи се доставчици, които предоставят наземно 
обслужване изцяло или частично. Ако тези 
закони и наредби ограничават или изключ­
ват самообслужването и ако няма ефективна 
конкуренция между доставчиците на наземно 
обслужване, на всеки назначен въздушен 
превозвач се предоставя на недискримина­
ционна основа достъп до самообслужване и 
наземно обслужване, осигурено от доставчик 
или доставчици.
Член 18
Консултации
1. В дух на тясно сътрудничество въз­
духоплавателните власти на договарящите 
страни ще се консултират периодически с 
цел да се осигури правилното прилагане и 
задоволителното изпълнение на разпоредбите 
на тази спогодба и приложението, а когато е 
необходимо, чрез такива консултации ще се 
осигуряват и измененията им.
2. Всяка договаряща страна може да поиска 
провеждането на консултация, като отправи 
писмено искане, такава консултация трябва 
да се проведе в срок не по-късно от 60 дни 
от датата на изпращането на искането, освен 
ако двете договарящи страни се договорят за 
продължаване на този срок.
Член 19
Уреждане на спорове
1. Ако възникне някакъв спор между до­
говарящите страни във връзка с тълкуването 
или прилагането на тази спогодба, договаря­
щите страни се стремят на първо място да 
го разрешат чрез преговори.
2. Ако договарящите страни не успеят да 
постигнат споразумение чрез преговори, те 
могат да се договорят да отнесат спора за 
решаване до някоя личност или институция; 
ако договарящите страни не успеят да по­
стигнат споразумение, спорът се отнася към 
арбитражен съд, състоящ се от трима арбитри, 
по един, назначен от всяка договаряща страна, 
и трети, посочен от двамата назначени. Всяка 
от договарящите страни назначава арбитър 
в рамките на период от 60 дни от датата, 
на която едната договаряща страна получи 
известие по дипломатически път от другата 
договаряща страна с искане за арбитраж на 
спора от такъв арбитражен съд, а третият 
арбитър се назначава в рамките на следващ 
период от 60 дни. Ако една от договарящите 
страни не успее да назначи арбитър в указания 
период или третият арбитър не е назначен 
в посоченият срок по искане на другата до­
говаряща страна, президентът на Съвета на 
Международната организация за гражданско 
въздухоплаване може да назначи арбитър 
или арбитри според нуждите на случая. В 
този случай третият арбитър трябва да бъде 
гражданин на трета държава и да действа 
като президент на арбитражния съд.
3. Всяка договаряща страна поема разхо­
дите за назначения от нея арбитър, както и 
неговото представителство в арбитражната 
процедура. Разходите на президента на арби­
тражния съд, както и всякакви други разходи 
се делят поравно между договарящите страни.
4. Договарящите страни се задължават 
да се съобразяват с всяко решение, взето в 
съответствие с ал. 2 на този член.
Член 20
Изменения
1. В случай че някоя от договарящите страни 
изрази желание да промени или измени ня­
коя от разпоредбите на тази спогодба, такива 
промени или изменения, ако са договорени 
между договарящите страни след консултации 
съгласно член 18 на тази спогодба, влизат в 
сила в съответствие с разпоредбите на член 
26 на тази спогодба.
2. В случай на изменение само на разпо­
редбите на приложението към спогодбата 
те се договарят между въздухоплавателните 
власти на двете договарящи страни.